**SKUODO RAJONO SAVIVALDYBĖS TARYBA**  
  
**SPRENDIMAS**

**Dėl kitos paskirties valstybinės žemės sklypo, esančio VILNIAUS G. 11, Skuodo MIESTE, nuomos**

2024 m. lapkričio 19 d. Nr. T10-236

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 6 dalies 1 punktu, 32 straipsnio 5 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1.4 papunkčiu, Statybos techninio reglamento STR 1.12.06:202 Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, 1 punktu ir priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 1.1 papunkčiu bei atsižvelgdama į Skuodo rajono savivaldybės tarybos 2024 m. rugsėjo 26 d. sprendimu Nr. T9-195 ,,Dėl kitos paskirties valstybinės žemės sklypo (unikalus Nr. 4400-4253-4538), esančio Vilniaus g. 11, Skuodo mieste, dalių dydžių nustatymo ir dalių nuomos“ nustatytas valstybinės žemės sklypo dalis, reikalingas patalpų eksploatavimui, piliečių prašymus, Skuodo rajono savivaldybės taryba nusprendžia:

1. Išnuomoti be aukciono 75 metų laikotarpiui 0,2081 ha kitos paskirties žemės sklypo, unikalus Nr. 4400-4253-4538, esančio Vilniaus g. 11, Skuodo mieste, dalis, pagal valstybinės žemės nuomos sutarties projektuose (pridedami) nurodytas sąlygas:

1.1. *(duomenys neskelbtini)*– 0,0054 ha;

1.2. *(duomenys neskelbtini)*– 0,0089 ha;

1.3. *(duomenys neskelbtini)*– 0,0032 ha;

1.4. *(duomenys neskelbtini)*– 0,0237 ha.

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodytų žemės sklypo dalių nuomos sutartis ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Jolanta Juškienė, tel. (8 440) 44 868