**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SUTIKIMO PERIMTI VALSTYBĖS TURTĄ SKUODO RAJONO SAVIVALDYBĖS NUOSAVYBĖN**

2024 m. lapkričio 19 d. Nr. T10-243

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perimti iš valstybės įmonės Turto banko patalpas – felčerinį punktą, unikalus Nr. 4400-0514-2469:1507, esantį Pasienio g. 11-6, Luknių k., Skuodo r. sav., kuriame, pakeitus patalpų naudojimo paskirtį, būtų įrengiamas savivaldybės socialinis būstas.

Pagal šiuo metu galiojančius teisės aktus – Lietuvos Respublikos vietos savivaldos įstatymą, Lietuvos Respublikos Vyriausybės 2001 m. sausio 5 d. nutarimą Nr. 16 „Dėl Valstybės turto perdavimo patikėjimo teise ir savivaldybių nuosavybėn“, sprendimą dėl valstybės turto perėmimo savivaldybės nuosavybėn priima Savivaldybės taryba.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 2 dalies 12 punktas, 15 straipsnio 2 dalies 20 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 dalimi, Lietuvos Respublikos Vyriausybės 2001 m. sausio 5 d. nutarimo Nr. 16 „Dėl Valstybės turto perdavimo patikėjimo teise ir savivaldybių nuosavybėn“ 12.2 papunktis.

**3. Laukiami rezultatai.**

Perimtas valstybės turtas, pakeitus jo paskirtį, bus naudojamas išimtinai tik socialinių paslaugų teikimo užtikrinimui, jame įrengiant savivaldybės socialinį būstą.

**4. Lėšų poreikis sprendimui įgyvendinti ir jų šaltiniai.**

Bus reikalingos lėšos paskirties keitimui (kadastriniams matavimams, paprastajam remontui).

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.