***Patikslintas variantas***

**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2024 METŲ BIUDŽETO PATIKSLINIMO**

2024 m. lapkričio 20 d. Nr. T10-245

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas ir sumažintas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2024 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Lietuvos Respublikos socialinės apsaugos ir darbo ministro 2024 m. spalio 28 d. įsakymu Nr. A1-713 „Dėl Lietuvos Respublikos socialinės apsaugos ir darbo ministro 2023 m. gruodžio 18 d. įsakymo Nr. A1-851 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams socialinėms išmokoms ir kompensacijoms skaičiuoti ir mokėti, skirtų paramai mirties atveju užtikrinti, ir specialių tikslinių dotacijų savivaldybių biudžetams socialinei paramai mokiniams teikti 2024 metais paskirstymo savivaldybių administracijoms bei jų panaudojimo tikslo pasiekimo 2024 metais vertinimo kriterijų patvirtinimo“ pakeitimo“ Skuodo rajono savivaldybės administracijai specialioji tikslinė dotacija laidojimo pašalpai mokėti **sumažinta 18 800 Eur**.

Lietuvos Respublikos socialinės apsaugos ir darbo ministro 2024 m. lapkričio 7 d. įsakymu Nr. A1-740 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2024 metų III ketvirtį teikiant socialinę pašalpą, būsto šildymo išlaidų, geriamojo vandens išlaidų ir karšto vandens kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti“ Skuodo rajono savivaldybės administracijai skirta **2 185 Eur**.

Lietuvos Respublikos socialinės apsaugos ir darbo ministro 2024 m. lapkričio 8 d. įsakymu Nr. A1-744 „Dėl Socialinės apsaugos ir darbo ministro 2024 m. sausio 2 d. įsakymo Nr. A1-2 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams jaunimo politikos įgyvendinimo funkcijai savivaldybėse užtikrinti 2024 metais paskirstymo savivaldybių administracijoms ir jų panaudojimo tikslo pasiekimo 2024 metais vertinimo kriterijų patvirtinimo“ pakeitimo“ Skuodo rajono savivaldybės administracijai skirta **1 500 Eur**.

Lietuvos Respublikos socialinės apsaugos ir darbo ministro 2024 m. lapkričio 14 d. įsakymu Nr. A1-762 „Dėl Lietuvos Respublikos socialinės apsaugos ir darbo ministro 2024 m. sausio 2 d. įsakymo Nr. A1-1 „Dėl Lietuvos Respublikos valstybės biudžeto specialių tikslinių dotacijų, skirtų socialinėms paslaugoms finansuoti, savivaldybių biudžetams 2024 metais paskirstymo savivaldybių administracijoms ir jų panaudojimo tikslo pasiekimo 2024 metais vertinimo kriterijų patvirtinimo“ pakeitimo“ Skuodo rajono savivaldybės administracijai dotacija **sumažinta 28 000 Eur**, nes tiek planuojama nepanaudoti.

Lietuvos Respublikos švietimo, mokslo ir sporto ministro 2024 m. lapkričio 8 d. įsakymu Nr. V-1239 „Dėl švietimo, mokslo ir sporto ministro 2024 m. sausio 11 d. įsakymo Nr. V-25 „Dėl specialios tikslinės dotacijos ugdymo reikmėms finansuoti 2024 metais paskirstymo pagal savivaldybes patvirtinimo“ pakeitimo“ Skuodo rajono savivaldybei skirta **22 700 Eur**. Šios lėšos skirtos specialios tikslinės dotacijos poreikiui, susidariusiam dėl mokinių, atvykusių į Lietuvos Respubliką iš Ukrainos, ugdymo pagal ikimokyklinio, priešmokyklinio ir bendrojo ugdymo programas savivaldybės mokyklose, patenkinti ir paskirstytos:

1. Skuodo Pranciškaus Žadeikio gimnazijai – 2 800 Eur;
2. Skuodo Bartuvos progimnazijai – 11 200 Eur;
3. Skuodo vaikų lopšeliui-darželiui – 8 700 Eur.

Lietuvos Respublikos Vyriausybės 2024 m. lapkričio 13 d. nutarimu Nr. 957 „Dėl lėšų skyrimo“ Skuodo rajono savivaldybei skirta **6 401 Eur** patirtoms užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, priėmimo išlaidoms kompensuoti.

Lietuvos Respublikos vidaus reikalų ministro 2024 m. lapkričio 15 d. įsakymu Nr. 1V-676 „Dėl Lietuvos Respublikos vidaus reikalų ministro 2023 m. gruodžio 21 d. įsakymo Nr. 1V-837 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2024 metų valstybės biudžeto specialiųjų tikslinių dotacijų savivaldybių biudžetams paskirstymo“ pakeitimo“ Skuodo rajono savivaldybei priešgaisrinės saugos funkcijai papildomai skirta **15 300 Eur**.

**Lietuvos Respublikos aplinkos ministro 2024 m. lapkričio 22 d. įsakymu Nr. D1-398 „Dėl Lietuvos Respublikos aplinkos ministro 2024** **m. sausio 11 d. įsakymo Nr. D1-5 „Dėl 2024 m. valstybės biudžeto specialiųjų tikslinių dotacijų, skiriamų savivaldybių biudžetams aplinkos ministerijos kuruojamai valstybinei (valstybės perduotai savivaldybėms) savivaldybės erdvinių duomenų rinkinio tvarkymo funkcijai atlikti, paskirstymo sąrašo patvirtinimo“ pakeitimo“ Skuodo rajono savivaldybei dotacija sumažinta 2 170 Eur.**

Atsižvelgiant į mokyklų mokytojų mėnesinį darbo užmokestį ir darbo užmokesčio fondo likutį, paskirstomas 25 394 Eur mokymo lėšų rezervas (pridedama).

Įvertinus išlaidas socialinėms išmokoms ir būsto šildymo kompensacijoms mokėti bei prognozuojant šių išlaidų poreikį iki metų pabaigos, planuojama, kad liks nepanaudotų lėšų. Paskirstoma 93 400 Eur kitoms socialinėms reikmėms, iš jų: 30 000 Eur skiriama socialinės globos paslaugoms iš globos įstaigų pirkti, 2 700 Eur skiriama tėvų globos netekusių vaikų laikinosios globos (rūpybos) šeimoje ir globėjų veiklos organizavimui apmokėti. Skuodo miesto seniūnijai skiriama 60 700 Eur savivaldybės ir socialiniams būstams remontuoti.

Iš nepaskirstytų lėšų rezervo paskirstoma 40 550 Eur, iš jų 35 000 Eur skiriama Mosėdžio gimnazijai šiluminės trasos remontui, 5 550 Eur skiriama Skuodo rajono savivaldybės kūno kultūros ir sporto centrui (1 950 dėvėtam 85 m2 motociklui įsigyti, 600 Eur atsarginėms detalėms pirkti ir 3 000 Eur renginiams).

Nepaskirstytų lėšų likutis liks 51 796 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas **~~didinamas 1 286~~ mažinamas 884 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.